Ședința CSAT s-a încheiat. Decizii importante privind amenințările Rusiei și relația cu SUA
Președinția a publicat vineri, 28 martie, deciziile luate în ședința Consiliului Suprem de Apărare a Țării, condusă de președintele interimar al României, Ilie Bolojan. În urma analizei evoluțiilor războiului din Ucraina, s-au luat mai multe hotărâri, inclusiv cu privire la întărirea parteneriatului strategic cu SUA și la sprijin pentru Republica Moldova.